Document ID: 32007R0172

32007R0172
L 055/1
SLUŽBENI LIST EUROPSKE UNIJE
16.02.2007.
UREDBA VIJEĆA (EZ) br. 172/2007
od 16. veljače 2007.
o izmjeni Priloga V. Uredbi (EZ) br. 850/2004 Europskog parlamenta i Vijeća o postojanim organskim onečišćujućim tvarima
(Tekst značajan za EGP)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 850/2004 Europskog parlamenta i Vijeća od 29. travnja 2004. o postojanim organskim onečišćujućim tvarima (1), a posebno njezin članak 7. stavak 5. prvi podstavak, članak 7. stavak 6. i članak 14. stavak 3.,
budući da:
(1)
Komisija je provela studiju o provedbi odredaba Uredbe (EZ) br. 850/2004 koje se odnose na otpad. U toj studiji utvrđene su maksimalne granične koncentracije u smislu dijela 2. Priloga V. Uredbi (EZ) br. 850/2004. Iznad tih graničnih koncentracija ne može se isključiti opasnost za ljudsko zdravlje i okoliš.
(2)
Granična koncentracija za poliklorirane dibenzo-p-dioksine i dibenzofurane (PCDF/PCDD) izražava se kao koncentracija toksičnog ekvivalenta (TEQ), pri čemu se primjenjuju faktori ekvivalentne toksičnosti (TEF) Svjetske zdravstvene organizacije iz 1998. Raspoloživi podaci o dioksinima sličnima polikloriranim bifenilima (PCB-ima) nisu dovoljni za svrstavanje tih spojeva u TEQ.
(3)
Heksaklorocikloheksan (HCH) je naziv za tehničku mješavinu različitih izomera. Njihova potpuna analiza bila bi prezahtjevna. Toksikološki su značajni samo alfa-, beta- i gama- HCH. Zato se granična koncentracija treba odnositi isključivo na njih. Većina analitičkih standardnih mješavina koje su dostupne na tržištu za analizu ove vrste spojeva namijenjena je samo za identifikaciju tih izomera.
(4)
Mjere predviđene ovom Uredbom najprimjerenije su za osiguravanje visoke razine zaštite.
(5)
Uredbu (EZ) br. 850/2004 treba stoga na odgovarajući način izmijeniti.
(6)
Odbor uspostavljen člankom 17. stavkom 1. Uredbe (EZ) br. 850/2004 nije nakon savjetovanja 25. siječnja 2006. dao svoje mišljenje u skladu s postupkom utvrđenim u članku 17. stavku 2. te Uredbe,
DONIJELO JE OVU UREDBU:
Članak 1.
Prilog V. Uredbi (EZ) br. 850/2004 izmjenjuje se kako je navedeno u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. veljače 2007.

Labels: 0
20